16687 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξέταση αιτήσεων εισαγωγής στο ΧΑΑ. 1 

Καθορισμός διαδικασίας και προϋποθέσεων για την 
έγκριση ενημερωτικών δελτίων για αύξηση μετοχι¬ 
κού κεφαλαίου με καταβολή μετρητών. 2 

Όροι και προϋποθέσεις για την έγκριση ενημερωτικού 
δελτίου σε ειδικές περιπτώσεις αυξήσεως του με¬ 
τοχικού κεφαλαίου με καταβολή μετρητών. 3 


ΑΠΟΦΑΣΕΙ Σ 

ΑΠΟΦΑΣΗ ΑΡΙΘΜΟΣ 46 (1) 

Εξέταση αιτήσεων εισαγωγής στο ΧΑΑ 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 22- 9-2000) 

Έχοντας υπόψη τις διατάξεις : 

1. Του άρθρου 1 παρ. 7 του ν. 2651/98 όπως ισχύει, κα¬ 
θώς και 

2. Την ανάγκη επιτάχυνσης της εισαγωγής νέων εται¬ 
ρειών και εμπλουτισμού της αγοράς από δυναμικές και 
ελκυστικές εταιρείες με παράλληλη αναβάθμιση του ρό¬ 
λου των αναδοχών, αποφασίζει: 

1. Την ένταξη των αιτήσεων εισαγωγής στις κατωτέρω 
12 κατηγορίες: 

1η ΚΑΤΗΓΟΡΙΑ: Στην κατηγορία αυτή εντάσσονται οι 
εταιρίες των οποίων το σύνολο των μετοχών τους που 
αντιστοιχεί στο εκάστοτε προβλεπόμενο από το νόμο πο¬ 
σοστό διασποράς, που απαιτείται για την εισαγωγή τους 
στην χρηματιστηριακή αγορά που αφορά η αίτηση εισα¬ 
γωγής τους, προέρχεται μόνο από αύξηση του μετοχικού 
κεφαλαίου τους, για την οποία πρέπει να συντρέχουν οι 
εξής προϋποθέσεις: 

α) η καταβολή της αύξησης θα έχει πιστοποιηθεί νομί- 
μως κατά το χρόνο υποβολής της αίτησης ένταξης στην 
κατηγορία αυτή 

β) η καταβολή της αύξησης θα έχει γίνει από τον/τους 
ανάδοχο/ αναδόχους της έκδοσης και 


γ) το σύνολο των αντληθέντων κεφαλαίων που θα προ- 
έλθουν από την αύξηση αυτή θα ανέρχεται τουλάχιστον 
στο ποσό των 2,5 δις. Το ελάχιστο ποσό των αντληθέντων 
κεφαλαίων θα επανεξετάζεται από το ΔΣ του ΧΑΑ την 1 η 
εργάσιμη ημέρα κάθε ημερολογιακού τριμήνου. 

Κατ’εξαίρεση, εταιρίες που έχουν κεφαλαιοποίηση άνω 
των 40 δις, εντάσσονται εφόσον το σύνολο των μετοχών 
τους που αντιστοιχεί στο ήμισυ του εκάστοτε προβλεπό- 
μενου από το νόμο ποσοστού διασποράς, που απαιτείται 
για την εισαγωγή τους στην χρηματιστηριακή αγορά που 
αφορά η αίτηση εισαγωγής τους, προέρχεται από αύξη¬ 
ση του μετοχικού κεφαλαίου τους, για την οποία πρέπει 
να συντρέχουν οι ανωτέρω α) - γ) προϋποθέσεις , το δε 
υπόλοιπο ήμισυ αγοράζεται από από τον/τους ανάδοχο/ 
αναδόχους από διάθεση υφισταμένων μετοχών πριν την 
υποβολή της αίτησης ένταξης στην κατηγορία αυτή. 

Οι αιτήσεις που εντάσσονται σε αυτή την κατηγορία θα 
αξιολογούνται ως προς την πληρότητα του περιεχομένου 
του Ενημερωτικού Δελτίου εντός δύο (2) μηνών από την 
προσήκουσα υποβολή της αίτησης ένταξης της εταιρίας 
στην κατηγορία αυτή. 

2η ΚΑΤΗΓΟΡΙΑ: Στην κατηγορία αυτή εντάσσονται εται¬ 
ρίες που ανήκουν στον ευρύτερο χρηματοπιστωτικό το¬ 
μέα: τράπεζες (ΣΤΑΚΟΔ 651.9), εταιρίες επενδύσεων 
χαρτοφυλακίου (ΣΤΑΚΟΔ 652.9), ασφαλιστικές εταιρίες 
(ΣΤΑΚΟΔ 620.1, 660.9, 660.1), εταιρίες Ιβαείπρ (ΣΤΑΚΟΔ 
652.1), χρηματοπιστωτικοί οργανισμοί (ΣΤΑΚΟΔ 652.9), 
κλπ., σύμφωνα με τη δήλωση της εκδότριας και του ανα- 
δόχου για την κατανομή του κύκλου εργασιών. 

3η ΚΑΤΗΓΟΡΙΑ: Στην κατηγορία αυτή εντάσσονται οι 
εταιρίες της νέας οικονομίας και ειδικότερα εταιρίες που 
αναπτύσσουν την κύρια οικονομική τους δραστηριότητα 
στους ακόλουθους κλάδους: 

1. Πληροφορική Τεχνολογία 
Κατασκευή Λογισμικού πληροφορικής 
Κατασκευή Υλικού πληροφορικής 
Κατασκευή Έργων Πληροφορικής 
Σχεδιασμός και Υλοποίηση Λύσεων με τη Χρήση Πλη¬ 
ροφοριακής Τεχνολογίας 

Παροχή Συμβουλευτικών Υπηρεσιών για την εφαρμογή 
Πληροφοριακών Λύσεων 

Πρόκειται για εταιρείες οι οποίες, σύμφωνα με τη δή¬ 
λωση της εκδότριας και του αναδόχου για την κατανομή 
του κύκλου εργασιών, είτε : 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ί) εμπίπτουν στους ακόλουθους κλάδους οικονομικής 
δραστηριότητας κατά ΣΤΑΚΟΔ-91: 

721.0 Παροχή Συμβουλών για τον υλικό εξοπλισμό πλη¬ 
ροφορικής 

722.0 Παροχή συμβουλών σε θέματα λογισμικού και 
προμήθεια λογισμικού 

723.0 Επεξεργασία δεδομένων 

724.0 Δραστηριότητες σχετικές με τράπεζες δεδομέ¬ 
νων 

726.0 Άλλες δραστηριότητες συναφείς με την πληρο¬ 
φορική 

300.2 Κατασκευή Η/Υ και λοιπού εξοπλισμού πληροφο¬ 
ρικής 

321.0 Κατασκευή ηλεκτρονικών εξαρτημάτων για ηλε¬ 
κτρονικούς υπολογιστές 

ή ϋ) προσφέρουν Προϊόντα και Υπηρεσίες στον τομέα 
της ΠληροφορικήςΤεχνολογίαςπου δεν υπήρχαν σχεδόν 
καθόλου στην ελληνική οικονομία πριν το 1991. 

2. Βιοτεχνολογία- Αγροτοτεχνολογία 

3. ΙηΙθΓΠθί: ΙπΙθγπθϊ Βθιλ/ιοθ Ρΐ'ονίάθΐ'ε/Ηλεκτρονικό 
Εμπόριο (ΕίΘΟΙίΌηίο/ΜοόίΐΘ ΟοπιπίθΓοο 

4. Προηγμένη Ιατρική Τεχνολογία 

5. Σχεδιασμός, κατασκευή και παραγωγή προϊόντων και 
υπηρεσιών που χρησιμοποιούνται από εταιρίες που δρα¬ 
στηριοποιούνται σε τομείς Νέας Οικονομίας 

6. Τηλεπικοινωνίες (ΣΤΑΚΟΔ 642.0) 

7. Μέσα Μαζικής Ενημέρωσης και Ψυχαγωγίας (ΣΤΑ¬ 
ΚΟΔ 922.0, 221.2, 222.1) 

4η ΚΑΤΗΓΟΡΙΑ: Στην κατηγορία αυτή εντάσσονται οι 
εταιρίες επενδύσεων στην ποντοπόρο ναυτιλία. 

5η ΚΑΤΗΓΟΡΙΑ: Στην κατηγορία αυτή εντάσσονται οι 
προς ιδιωτικοποίηση εταιρείες του δημοσίου τομέα. 

6η ΚΑΤΗΓΟΡΙΑ: "Δ' Ζώνη Αναπτυξιακού Νόμου": Στην 
κατηγορία αυτή εντάσσονται οι εταιρίες των οποίων του¬ 
λάχιστον το 60% της παραγωγικής τους δραστηριότητας 
κατά την οικονομική χρήση που προηγείται της αιτήσεως 
εισαγωγής, προέρχεται από αυτή τη Ζώνη Δ’ του 
ν.2601/1998, γεγονός που θα ελέγχεται και θα βεβαιώνε¬ 
ται από τον ανάδοχο της έκδοσης. 

7η ΚΑΤΗΓΟΡΙΑ: Στην κατηγορία αυτή εντάσσονται οι 
εταιρίες που έχουν πρωτογενή εξαγωγική-συναλλαγμα- 
τοφόρα δραστηριότητα. Ως τέτοιες εταιρίες θεωρούνται 
αυτές των οποίων ποσοστό τουλάχιστον 40% του ετήσι¬ 
ου κύκλου εργασιών κατάτιςτρεις (3) τελευταίες οικονο¬ 
μικές χρήσεις που προηγούνται της αίτησης εισαγωγής 
προέρχεται από συναλλαγματοφόρο δραστηριότητα. Η 
δραστηριότητα αυτή θα πρέπει να είναι πρωτογενώς συ¬ 
ναλλαγματοφόρο και θα ελέγχεται και θα βεβαιώνεται 
από τον ανάδοχο της έκδοσης κατά τα οριζόμενα στο 
στοιχείο 4 παρακάτω. 

8η ΚΑΤΗΓΟΡΙΑ: Στην κατηγορία αυτή εντάσσονται οι 
εταιρίες μεγάλης κεφαλαιοποίησης, δηλ εταιρίες για τις 
οποίες σύμφωνα με την πλέον συντηρητική εκτίμηση του 
αναδόχου έκδοσης για τον προσδιορισμό της τιμής έκδο¬ 
σης, η διαμορφούμενη συνολική κεφαλαιοποίηση της 
εταιρίας ξεπερνά τον μέσο όρο της σταθμισμένης κεφα¬ 
λαιοποίησης των τριών εισηγμένων εταιρειών με την μι¬ 
κρότερη συμμετοχή- βάρος στον δείκτη ΡΤ3Ε-Α8Ε 20. Η 
σύγκριση αυτή θα γίνεται κατάτηνημερομηνία υποβολής 
της σχετικής αίτησης όσον αφορά την προς εισαγωγή 
εταιρία και τη σταθμισμένη κεφαλαιοποίηση των 3 εται¬ 
ριών του ΡΤ3Ε-Α3Ε20 με βάση τα στοιχεία του προηγού¬ 


μενου πριντην κατάθεση της αίτησης ημερολογιακού μή¬ 
να. . Για τις εταιρίες που έχουν ήδη υποβάλει αίτηση εισα¬ 
γωγής μέχρι σήμερα, η ανωτέρω σύγκριση θα γίνει με βά¬ 
ση τα στοιχεία του προηγούμενου πριν την δημοσίευση 
της παρούσας απόφασης στο Ημερήσιο Δελτίο Τιμών 
ημερολογιακού μήνα. 

9η ΚΑΤΗΓΟΡΙΑ: Στην κατηγορία αυτή εντάσσονται όλες 
οι εταιρίες που έχουν υποβάλει ήδη μέχρι σήμερα ή θα 
υποβάλουν στο μέλλον αίτηση εισαγωγής στην Κύρια 
αγορά και δεν μπορούν να υπαχθούν σε μία από τις λοι¬ 
πές κατηγορίες. 

10η ΚΑΤΗΓΟΡΙΑ: Στην κατηγορία αυτή εντάσσονται 
όλες οι εταιρίες που έχουν υποβάλει ήδη μέχρι σήμερα ή 
θα υποβάλουν στο μέλλον αίτηση εισαγωγής στην Πα¬ 
ράλληλη αγορά και δεν μπορούν να υπαχθούν σε μία από 
τις λοιπές κατηγορίες. 

11η ΚΑΤΗΓΟΡΙΑ: "ΝΕΧΑ": Στην κατηγορία αυτή εντάσ¬ 
σονται οι εταιρίες που ζητούν να εισαγάγουν τις μετοχές 
τους στη ΝΕΧΑ. 

12η ΚΑΤΗΓΟΡΙΑ: Στην κατηγορία αυτή εντάσσονται 
όλες οι εταιρίες οι οποίες: 

α) διαθέτουν ήδη κατά το χρόνο της προσήκουσας αί¬ 
τησης εισαγωγής, το εκάστοτε προβλεπόμενο από το νό¬ 
μο ποσοστό διασποράς, και δεν θα προβούν σε διάθεση 
μετοχών με δημόσια εγγραφή ή/και ιδιωτική τοποθέτηση 
για την εισαγωγή των μετοχών τους. 

β) ζητούν τη μετάταξή τους στην Κύρια Αγορά του ΧΑΑ 
και πληρούν τις προϋποθέσεις για αυτήν 

γ) ζητούν την εισαγωγή ομολογιών ή ομολόγων που 
προέρχονται από ομολογιακό δάνειο μετατρέψιμο ή όχι 
σε μετοχές. 

2. Η εξέταση των αιτήσεων εισαγωγής όλων των κατη¬ 
γοριών θα γίνεται από τις αρμόδιες υπηρεσίες ως εξής: 

2.1 Η εξέταση των αιτήσεων εισαγωγής όλων των κατη¬ 
γοριών θα γίνεται παράλληλα. 

2.2 Η προτεραιότητα για την κατάταξη των εταιριών 
στην ίδια κατηγορία θα γίνεται με βάση το χρόνο της προ¬ 
σήκουσας υποβολής της αίτησης εισαγωγής από τον 
ανάδοχο. 

2.3 Εταιρείες για τις οποίες οι ανάδοχοι έχουν δηλώσει 
σαφώς ότι πρόκειται να προβούν σε πράξεις σταθεροποί¬ 
ησης της τιμής της μετοχής, σύμφωνα με το άρθρο 5 του 
νόμου 2651/98, αποκτούν δυνατότητα προώθησης 3 μη¬ 
νών στη λίστα της κατηγορίας τους 

2.4 Η κατάταξη της εταιρίας σε μία κατηγορία ή η μετα¬ 
φορά της από την μία κατηγορία σε μία άλλη θα γίνεται 
από το ΔΣ του ΧΑΑ μετά από τεκμηριωμένη αίτηση του 
αναδόχου όπου θα παραθέτονται όλα τα απαραίτητα 
στοιχεία που θα τεκμηριώνουν ότι ισχύουν τα ανωτέρω 
κριτήρια για την υπαγωγή της εταιρίας στην αιτούμενη 
κατηγορία. 

2.5 Η λίστα των εταιριών ανά κατηγορία θα δημοσιεύε¬ 
ται στο Ημερήσιο Δελτίο Τιμών την 30η ημέρα κάθε μήνα. 

2.6 Η από 17.2.2000 απόφαση του ΔΣ του ΧΑΑ καταρ- 
γείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Σεπτεμβρίου 2000 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

ΑΠΟΦΑΣΗ ΑΡΙΘΜΟΣ 47 (2) 

Καθορισμός διαδικασίας και προϋποθέσεων για την 
έγκριση ενημερωτικών δελτίων για αύξηση μετοχικού 
κεφαλαίου με καταβολή μετρητών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 22-9-2000) 

Έχοντας υπόψη: 

1. Τις διατάξεις του άρθρου 2 παράγραφος 3 του 
Ν.2836/2000 

2. Το άρθρο 1 παρ. 7του Ν.2651/1998 

3. Την ανάγκη διασφάλισης της ομαλής και εύρυθμης 
λειτουργίας της αγοράς και της επαρκούς πληροφόρη¬ 
σης του επενδυτικού κοινού, αποφασίζει: 

1. Σε κάθε περίπτωση έγκρισης ενημερωτικού δελτίου 
εισηγμένης εταιρείας για αύξηση μετοχικού κεφαλαίου 
με καταβολή μετρητών πρέπει να πληρούνται σωρευτικά 
οι ακόλουθες προϋποθέσεις: 

α) Η εταιρεία παραθέτει στο Ε.Δ έκθεση του Δ.Σ προς 
την Γ.Σ των μετόχων σχετικά με τον απολογισμό της χρή- 
σηςτων αντληθέντων κεφαλαίων μετηνπροηγούμενη αύ¬ 
ξηση, εφόσον έχει παρέλθει χρόνος μικρότερος από 3 
έτη. 

β) Η εταιρεία παραθέτει στο Ε.Δ την πρόταση του Δ.Σ 
προς την Γ.Σ των μετόχων, σχετικά τόσο με τον ανάδοχο 
της έκδοσης αν υπάρχει καθώς και τους όρους, προϋπο¬ 
θέσεις και υποχρεώσεις που θα διέπουν τη σχέση της 
εταιρείας με τον ανάδοχο για την συγκεκριμένη έκδοση 

γ) Η εταιρεία παραθέτει στο Ε.Δ την πρόταση του Δ.Σ 
προς την Γ.Σ των μετόχων, σχετικά με τη διαδικασία άσκη¬ 
σης του δικαιώματος προτίμησης. 

δ) Η εταιρεία παραθέτει στο Ε.Δ έκθεση του Δ.Σ καθώς 
και στοιχεία από τα οποία προκύπτει ότι στη Γ.Σ των με¬ 
τόχων, που αποφάσισε την αύξηση του Μ.Κ, παρουσιά¬ 
στηκε με πληρότητα και σαφήνεια το επενδυτικό της σχέ¬ 
διο, το χρονοδιάγραμμα πραγματοποίησής του καθώς 
και ανάλυση του προορισμού των κεφαλαίων. Προκειμέ- 
νου ειδικώς για την έγκριση ενημερωτικού δελτίου σε πε¬ 
ρίπτωση εξαγοράς άλλης επιχείρησης, η εταιρεία υπο- 
χρεούται να περιλάβει στο Ενημερωτικό Δελτίο έκθεση 
του Διοικητικού της Συμβουλίου προς τη Γ ενική Συνέλευ¬ 
ση των μετόχων που αποφάσισε την αύξηση του μετοχι¬ 
κού κεφαλαίου, όπως η έκθεση αυτή προκύπτει από τα 
πρακτικά της Γ ενικής Συνέλευσης, στην οποία πρέπει να 
αναλύονται λεπτομερώς το επενδυτικό σχέδιο της εται¬ 
ρείας, και το χρονοδιάγραμμα πραγματοποίησής του, ο 
προορισμός των κεφαλαίων που πρόκειται να αντληθούν 
και ιδίως τα πλήρη στοιχεία της υπό εξαγορά εταιρείας 
καθώς και αποτίμησή της από δύο τουλάχιστον ελεγκτι¬ 
κούς οίκους με δύο διαφορετικές μεθόδους αποτίμησης. 
Ειδική μνεία κατά τα ανωτέρω πρέπει να υπάρχει και στην 
περίπτωση διάθεσης κεφαλαίων για συμμετοχή σε αύξη¬ 
ση μετοχικού κεφαλαίου, είτε άλλων εταιρειών του ομί¬ 
λου σύμφωνα με τον Κ.Ν 2190/1920, είτε εταιρειών στις 
οποίες οι κύριοι μέτοχοι της εισηγμένης κατέχουν άμεσα 
ή έμμεσα μετοχές που αντιπροσωπεύουν πάνω από 20% 
του μετοχικού κεφαλαίου. 

ε) Η εταιρεία παραθέτει στο Ε.Δ λεπτομερή στοιχεία για 
τις προθέσεις των κυρίων μετόχων όπως παρουσιάστη¬ 
καν στη Γ.Σ σχετικά με τη διατήρηση ή μη του ποσοστού 
που κατέχουν έως την ολοκλήρωση της αύξησης και την 


εισαγωγή των νέων μετοχών, καθώς επίσης και σχετικά με 
την ενημέρωση που έκαναν προς την Γ.Σ ως προς την 
πρόθεσή τους να διατηρήσουν ή όχι τα ποσοστά τους για 
6 μήνες μετά την εισαγωγή των νέων μετοχών προς δια¬ 
πραγμάτευση. 

2. Η παρούσα απόφαση να δημοσιευτεί στην Εφημερί¬ 
δα της Κυβερνήσεως. 

Αθήνα, 22 Σεπτεμβρίου 2000 

Ο Πρόεδρος 
ΠΑΝΑΓΙΩΤΗΣ ΑΛΕΞΑΚΗΣ 

ΑΠΟΦΑΣΗ 48 (3) 

Όροι και προϋποθέσεις για την έγκριση ενημερωτικού 
δελτίου σε ειδικές περιπτώσεις αυξήσεως του μετοχι¬ 
κού κεφαλαίου με καταβολή μετρητών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 22-9-2000) 

Έχοντας υπόψη: 

1. Τις διατάξεις του άρθρου 2 παρ. 3 του ν. 2836/2000 

2. Τις διατάξεις του άρθρου 1 παρ. 7 του ν. 2651/1998 

3. Την ανάγκη διασφάλισης της ομαλής και εύρυθμης 
ανάγκης λειτουργίας της αγοράς, αποφασίζει: 

1. Αν, κατά το χρόνο λήψεως της αποφάσεως της γενι¬ 
κής συνέλευσης εταιρείας της οποίας οι μετοχές είναι ει¬ 
σηγμένες στο Χρηματιστήριο Αξιών Αθηνών για αύξηση 
του μετοχικού της κεφαλαίου με καταβολή μετρητών, δεν 
έχει παρέλθει χρονικό διάστημα μεγαλύτερο του ενός 
έτους από προηγούμενη απόφαση της Γενικής Συνελεύ- 
σεως της ίδιας εταιρείας για αύξηση του μετοχικού της 
κεφαλαίου ή αν, συνεπείατης αυξήσεως, τα υπό άντληση 
κεφάλαια υπερβαίνουν κατά 100% τα ίδια κεφάλαια της 
Εταιρείας, το Ενημερωτικό Δελτίο εγκρίνεται μόνον στις 
περιπτώσεις που η αύξηση του μετοχικού κεφαλαίου : 

έχει αποφασισθεί για την εξαγορά άλλης επιχειρήσεως, 

συνδέεται με Δημόσια Πρόταση Αγοράς Κινητών Αξιών 
σύμφωνα με τους όρους της υπ'αριθμ. 1/195/19.07.2000 
(ΦΕΚ 1030Β') απόφασης της Επιτροπής Κεφαλαιαγοράς 

επιβάλλεται από διάταξη νόμου ή κρίνεται απαραίτητη 
για την εξυγίανση της εταιρείας εφόσον στον ισολογισμό 
της εμφανίζεται σημαντική μείωση των ιδίων κεφαλαίων 
της συνεπεία ζημιών κατά τις προηγούμενες χρήσεις 

2. Προκειμένου ειδικώς για την έγκριση του Ενημερωτι¬ 
κού Δελτίου σε περίπτωση εξαγοράς άλλης επιχειρήσεως, 
η Εταιρεία υποχρεούται να περιλάβει στο Ενημερωτικό 
Δελτίο έκθεση του Διοικητικού της Συμβουλίου προς τη Γ ε¬ 
νική Συνέλευση των μετόχων που αποφάσισε την αύξηση 
του μετοχικού κεφαλαίου, όπως η έκθεση αυτή προκύπτει 
απότα πρακτικά της Γενικής Συνελεύσεως, στην οποία πρέ¬ 
πει να αναλύονται λεπτομερώς το επενδυτικό σχέδιο της 
Εταιρείας και το χρονοδιάγραμμα πραγματοποίησής του, 
να αναφέρεται σαφώς ο προορισμός των κεφαλαίων που 
πρόκειται να αντληθούν και, ιδίως, τα πλήρη στοιχεία της 
υπό εξαγορά Εταιρείας, καθώς επίσης και να παρουσιάζε¬ 
ται πλήρης αποτίμησή της από δύο τουλάχιστον ελεγκτι¬ 
κούς οίκους με δύο διαφορετικές μεθόδους αποτίμησης. 

3. Για την έγκριση του Ενημερωτικού Δελτίου σύμφωνα 
με τις διατάξεις της απόφασης αυτής εφαρμόζονται επι¬ 
προσθέτους κατά τα λοιπά οι κοινές διατάξεις. 

4. Προκειμένου περί εκκρεμών αιτήσεων έγκρισης ενη¬ 
μερωτικού δελτίου για την εισαγωγή μετοχών που προ¬ 
έρχονται από αύξηση μετοχικού κεφαλαίου την οποία 
αποφάσισε Γενική Συνέλευση των μετόχων που συνήλθε 
μετά τη δημοσίευση της υπ' αριθμ. 43 απόφασης του Δι¬ 
οικητικού Συμβουλίου του Χρηματιστηρίου Αξιών Αθη¬ 
νών, το ΔΣ μπορεί, μετά από αίτηση της εταιρείας, να επι¬ 
τρέπει την κατ’ εξαίρεση παρέκκλιση από τις διατάξεις 
της παραγράφου 2 του άρθρου 43 και να επιβάλλει πρό¬ 
σθετους όρους και προϋποθέσεις σχετικά με το περιεχό¬ 
μενο του Ενημερωτικού Δελτίου. 

5. Η παρούσα απόφαση εφαρμόζεται σε κάθε αύξηση 
μετοχικού κεφαλαίου που αποφασίζει γενική συνέλευση 
μετόχων εισηγμένης εταιρείας που συγκαλείται με πρό¬ 


σκληση που δημοσιεύεται μετά την έναρξη ισχύος της πα¬ 
ρούσας. Εκκρεμείς, κατά τη δημοσίευση της παρούσης, 
στήσεις εγκρίσεως ενημερωτικού δελτίου κρίνονται με 
βάση την υπ'αριθμ. 43 απόφαση του Διοικητικού Συμβου¬ 
λίου του Χρηματιστηρίου Αξιών Αθηνών και τις διατάξεις 
της προηγουμένης παραγράφου. 

6. Από τη δημοσίευση της απόφασης αυτής και με την 
επιφύλαξη της προηγουμένης παραγράφου, η 43 απόφα¬ 
ση του Διοικητικού Συμβουλίου καταργείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα 22 Σεπτεμβρίου 2000 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




